Eelnõu 16.06.2022

Esitaja: vallavalitsus

Ettekandja: finantsnõunik Kaida Vool,

kaasettekandja revisjonikomisjoni esimees Avo Kruusla



**KANEPI VALLAVOLIKOGU**

**O T S U S**

Kanepi 16.06.2022 nr 1-3/

**Kanepi valla 2021. aasta konsolideeritud**

**majandusaasta aruande kinnitamine**

Võttes aluseks kohaliku omavalitsuse korralduse seaduse § 22 lõike 1 punkti 1, kohaliku omavalitsuse üksuse finantsjuhtimise seaduse paragrahvi 29 lõike 11, Kanepi valla põhimääruse § 33 ning arvestades Audiitorbüroo ELSS OÜ 31.05.2022 aruannet ja Kanepi Vallavolikogu revisjonikomisjoni ….06.2022 aruannet toetada Kanepi valla 2021. aasta konsolideeritud majandusaasta aruande kinnitamist, Kanepi Vallavolikogu

**o t s u s t a b:**

1. Kinnitada Kanepi valla 2021. aasta konsolideeritud majandusaasta aruanne vastavalt Lisale.

2. Kanepi valla 2021. aasta konsolideeritud majandusaasta aruanne, vandeaudiitori aruanne, vallavalitsuse protokolliline otsus aruande heakskiitmise kohta ning volikogu otsus aruande kinnitamise kohta avaldatakse seitsme tööpäeva jooksul pärast aruande kinnitamist Kanepi valla kodulehel.

3. Otsus jõustub teatavakstegemisest.

4. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Kanepi valla 2021. aasta konsolideeritud majandusaasta aruande kinnitamine**

Kohaliku omavalitsuse korralduse seaduse § 22 lõike 1 punkti 1 kohaselt kuulub volikogu ainupädevusse valla majandusaasta aruande kinnitamine.

Kohaliku omavalitsuse üksuse finantsjuhtimise seaduse § 29 lõike 2 kohaselt on majandusaasta aruande koostajaks vallavalitsus ning vastavalt § 29 lõikele 11 esitatakse aruanne vallavolikogule kinnitamiseks hiljemalt 31.maiks.

Kanepi valla põhimääruse § 33 alusel lisatakse majandusaasta aruandele vandeaudiitori aruanne ja vallavalitsuse protokolliline otsus aruande heakskiitmise kohta. Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ja koostab selle kohta kirjaliku aruande, mis esitatakse volikogule. Aruandes avaldab revisjonikomisjon, kas ta toetab vallavalitsuse koostatud majandusaasta aruande kinnitamist. Volikogu kinnitab majandusaasta aruande hiljemalt 30. juuniks otsusega. Majandusaasta aruanne, vandeaudiitori aruanne, vallavalitsuse protokolliline otsus aruande heakskiitmise kohta ning volikogu otsus aruande kinnitamise kohta avaldatakse pärast nende kinnitamist seitsme tööpäeva jooksul valla veebilehel.

Eelnõuga esitatakse Kanepi Vallavolikogule ettepanek kinnitada Kanepi valla 2021. aasta konsolideeritud majandusaasta aruanne. Kanepi valla 2021. aasta konsolideeritud majandusaasta aruanne sisaldab informatsiooni Kanepi Vallavalitsuse kui ametiasutuse ja selle hallatavate asutuste ning valla valitseva ja olulise mõju all oleva juriidilise isiku majandustegevuse tulemuste kohta. Kanepi valla 2021. aasta konsolideeritud majandusaasta aruannet auditeeris Audiitorbüroo ELSS OÜ. Audiitori aruanne on lisatud majandusaasta aruandele.

Kanepi Vallavalitsus kiitis Kanepi valla 2021. aasta konsolideeritud majandusaasta aruande heaks vallavalitsuse 31.05.2022 istungil.

Eelnõu koostas vallasekretäri abi Katrin Slungin